rlitschk/wikidir huggingface dataset:
Linux is änn Betriebssüsdämkern (Kernel), wo 1991 vum Linus Torvalds unna der GPL va'effentlischt worre is. De Begriff Linux setzt sisch ausm Vornõme vum Entwickler 'Linus' unn dääm X von UNIX zamme. Damit wädd a glai offesischtlich dass Linux unoxid is. Im Schbraachgebraach wädd da Begriff 'Linux' awa ned uhbedingt nur för de Kernel benutzt sunnan offd a als Sünonüüm fir GNU/Linux-Süsdäme. Die Uffgaab vun äm Kernel generell is die Aschdrakdion vun da Maschin, des heeßd, dass der Kernel de Programme wo uff ihm laafe ä oihoitlischi Schnittstell (API) zor Verfiichung stellt. Diese API is vun der Reschnaarschitektur u'abhängig, des heeßd der Brogrammierer schäärt sischn faischda keerisch uff was fir na Reschnaarschitektur soin Brogramm speeda laafe soll, wail a weeß, dassa imma die selb API benutze konn. Linux is als modularer monolithischer Betriebssüsdämkern fir die Spaischa-, Traiba- unn Brozessvawaldung zuschdändisch. Linux is wie die maischde moderne Betriebssüdämkerne faschd nua in C gschriwwä . Ausnahme sinn arschitekturabhängige Daile vum Kernel, wo ma in Assembler schraiwe muss. Linux is n monolitischer Kernel. Des heeßd, dass Traiba imma, egal ob se jetzad feschd oigebaud oda als Modul gelade sinn, im privilegierde Kernelmodus (bai x86: Ring 0) laafe, des heeßd, dass se vollen Zugriff
De Elweshaamahof liischd ziimlisch genau zwische Marem un Gellem un äschdreckd sisch endlang de Schdraaß zwische de beide Orde. De klaane Ord zwische de Hiigel im Nordpälzer Berschland beschdehd aus zwää Schdraaße un einige Haisa. Danebe gibd es a Bushaldeschdell wu di Schiila zu de Schul fahre dud. Siidlisch vum Ord isch a Schdaanbruch, nach Weschde hadd ma a fraie Blick uff Teile vun de Nordpalz un de Dunnersbersch.
Die Biiwl ises grundlehend Buch vum Grischdedum unn hod im sugenannde "Alde Teschdamend" die grundlejende Schrifde vum Judedum. Sie hod zwää Dääl: Ewe dieses Alde Teschdamend un donn es Naiï Tesdamend. Die jiedische Schrifde gheere dezu, wail Jesus vun Nazared, de Grischdus - Χριστός, de Gsalbde - Jude waa un selbad vun sich gsaad hod, doßsa ned kumme wäa fär es Gsedz zu ännäre, sunnan färs zu ärfille, es Judedum is also die Worzl vum Grischdedum. Endschande is die Biiwl im Vordere Oriend, im Väalauf vun 1200 Joor. Des Wort Biewel kummt ausm Griischische vun biblos=Papyrusschdaud. 1.Mose (Genesis) 2.Mose (Exodus) 3.Mose (Levitikus) 4.Mose (Numeri) 5.Mose (Deuteronomium) Josua Rischda Rut 1. Samuel (1. Buuch iwwa die Käänischraische) 2. Samuel (2. Buuch iwwa die Käänischraische) 1. Buuch vun de Käänische (3. Buuch iwwa die Käänischraische) 2. Buuch vun de Käänische (4. Buuch iwwa die Käänischraische) 1. Chronik 2. Chronik Esra Nehemia (2. Esra) Tobit (Tobias) Judit Ester + Zusätze 1. Makkabäer 2. Makkabäer Psalmen Ijob (Hiob, Job) Sprichwörter (Sprüche) Kohelet (Prediger, Ecclesiastes) Hoheslied Weisheit Salomos (Waishait) Jesus Sirach (Ecclesiasticus) „Groß“ Jesaja (Isaias) Jeremia (Jeremias) Klagelieder (~ Jeremias) Baruch (inkl. Brief des Jeremia) Ezechiel (Hesekiel) Daniel (+ Zusätze) „Klää“ (Zwölfprophetenbuch) Hosea (Osee) Joel
| align="center" style="font-size:larger" | x⁀y | In die Leerstelle zwischen zwei Wörtern gesetzt bezeichnet der Liaisonbogen die Liaison, den fließenden Übergang zum nächsten Wort wie im Französischen | frz. mon [mɔ̃] + amie [aˈmi] → mon amie /mɔ̃n⁀ami/ [mɔ̃naˈmi] | &#x2040; |- id="li2" | align="center" style="font-size:larger" | k͡p t͜s | Über oder unter eine Gruppe von Buchstaben gesetzt bedeutet der Liaisonbogen, dass zwei (oder drei) Laute als ein Laut aufgefasst werden, wie daitsch z [t͜s], oder gleichzeitig gesprochen werden wie (Chi-)Shona sv [s͜f] | daitsch schwarz [ʃvaʁt͜s / ʃvaʁt͡s] = Shona sviba ['s͜fiɓa / 's͡fiɓa] (schwarz) | &#x0361; bzw. &#x035c; |- id="." | align="center" style="font-size:larger" | . | Silbengrenze | daitsch Karte [ˈkʰar.tə] engl. labour (Arbeit) [ˈleɪ.bə] (BE) frz. abbaye (Abtei) [a.be.ˈi] | . (= &#x002E;) |- id="̋" | align="center" style="font-size:larger;" | ̋ | rowspan="2" | besonders hoher Ton | | &#x030B; |- id="˥" | align="center" style="font-size:larger" | ˥ | | &#x02E5; |- id="́" | align="center" style="font-size:larger;padding-top:10px;" | ́ | rowspan="2" | hoher Ton | | &#x0301; |- id="˦" | align="center" style="font-size:larger" | ˦ | | &#x02E6; |- id="̄" | align="center" style="font-size:larger" | ̄ | rowspan="2" | mittlerer Ton | | &#x0304; |- id="˧" | align="center" style="font-size:larger" | ˧ |
Der groß Diggdador (im original uff Englisch: The Great Dictator) isn amriganischa Film vum Charles Chaplin, wo sisch sadirisch iwwa de Adolf Hitler, de Nadsionalsozialismus unn de Milidarismus lusdisch mache duud. S erschd'mo zu sehe war'a am 15. Oggdooba 1940. Chaplin hodd bai dääm Film faschd alles selbschd organisierd, s' Drehbuch gschriwwe, Reschii gfiihrd, unn alles meeglische. Wäʳddschaffdlisch gsehe war der Film fir Chaplin ääna saina greeschde Erfolge. Änn jiidischa Frisea kämpfd im 1. Weltkrieg fir Tomania (Daitschlond). Er hilft ämm Piloode der um Hilf ruufe duud in soin Flugzaisch unn retted dääm domid 's Lééwɛ. Als dess Flugzaisch mim Pilod unn 'm jiidische Frisöa abstözzd, hodd 's daitsche Raisch schun kapiduliert. Der jiidische Frisöa awa hodd sisch baim Abstozz derardisch de Schädel ɔ̃ˑgrennd, dassa nimmi weeß wer dass er iss unn wo. Er kummt deshalb in ä Hailɔ̃ˑschdald. Zwansisch Joah schbääda härschd der Diggdador Adenoid Hynkel (Hitler) in Tomainia. In Tomania sinn die Juude unn Anaschdenka in Ghettos gpfärschd unn lééwɛ in da schdändisch Angschd ins KZ zu kumme. Währenddesse kummt der Frisea zrigg inns Ghetto in soin Laade. Wail er die ganz 20 Joah in da Hailɔ̃ˑschdald verbracht hodd, weeß'a awa noch gar nix vum Hynkel unn dovɔ̃ˑ
Hesse isch e franzesische Gemää im Département Bas-Rhin (Unnaelsass) in de Rechion Grand Est (bis 2015 Elsass). D Gemää gheat zum Kanton Schlettstàdt im Arrondissement im Arrondissement Sélestat-Erstein. Hesse isch zum easchte Mol 1183 als Hessinsheim gnennt worre, 1215: Hessesheim, 1392: Hessesheim, 1708: Hessenheim. D Maire vun Hesse isch d Anne-Louise Ulrich. Hesse gheat zum Kommunalvaband Ried de Marckolsheim. De elsässisch Dialekt vun Hesse gheat zam Owarhaialemannisch. Rothaus Katholische Kerch Saint-Laurent Michel Paul Urban: Lieux dits. Dictionnaire étymologique et historique des noms de lieux en Alsace. Édition du Rhin, Strasbourg 2003 (franzesisch) Liste des maires au 25 avril 2014 (data.gouv.fr)
Die Terex Cranes Germany GmbH is e daitsches Dochterunternehme vun dem bedaitende US-Baumaschineherschdeller Terex un ghert zu dessen Beraisch Terex Cranes. Des Unnernehme baut uf em 94.482 m² große Werksgelände im pälzische Zwebricke Mobilkrän mit ennere Trachkraft vun 30 bis 3.200 Tonne. Newe dem Hauptwerk gibts ach Newewerke in Wallerscheid und Bierbach. Des 1827 als Dinglerwerke vun Christian Dingler gegrinde Unnernehme ghert sait 1954 zur DEMAG un hän in dem Verbund die glaisch Roll gschpielt wie hait bei Terex, nämlisch als Produktionsschdandort fer Mobilkrän. Noch de Übernahme 2002 durch Terex hot de Erwerwer iwwergangsweis de Markenname Terex-Demag verwend. Des breede Portfolio gliedert sisch in drei Schwerpunkte, die uf LKW montierte City-Krane mit ennere maximale Trachkraft vun 30-70 Tonne, geländegängische Militärkrane un Gittermast-Raupenkrane mit maximale Tragkräften vun je nach Modell 300 bis 3.200 Tonne. Bei de große Raupenkrane genießt Terex Cranes Germany zusamme mit soim Konkurrent Liebherr wie bereits während soine Zeit bei DEMAG weltweit e Ausnahmeschdellung. Die Dinglerwerke sinn 1827 als meschanische Werkschdädde in de Zwebricker Altschdadt gegrind worre. Christian Dingler hot domols mit 10 Arweider mit der Herschdellung vun El- und Schneidemühle ongfonge. Ab 1834 hot er ach die Herschdellung vun Buchdruckerpresse gschdarded. Die vun Dingler entwickelde Kniehebel-Presse, die
Die Bioloschie is die Wissenschaft, die sich mim Lebendische befasst. Des Word setzt sisch aus zwo Worde zusamme die ausm Grieschische stamme bios = Lewwe und logos = Lehre, werdlisch also die Lehr vum Lewe. Innerhalb der Bioloschie gibt es Vielzahl vun Fachgebiede. Weil ma frieher de Bereisch des Lebedische in Planze un Diere oingedeelt hot, gibts immer noch die Unnerscheidung vun Botanik als Wissenschaft vun de Planze und Zoologie als Wissenschaft vun de Diere. Da ma inzwische wes, dass es noch Kleenschdlewwewese gibt, vun denne einische ach wedder in Schema Planze noch Diere passe, befasst sich mit denne die Mikrobiologie. Dannewe gibts iwwergreifende Fachgebiede wie die Taxonomie, die sisch mit den Bestimmung der Arde vun Lewwewese un ihr Verwandschaft unnerernanner befasst, die Genedik, die sisch mit de Erbanlache, ihrer Funktionsweise und Weiderendwicklung befasst, Biochemie, die sisch mit de chemische Vorgäng in Lewwewese befasst, die Biophysik, die physikalische Messunge zur Beschreiwwung vun Lewwewese befasst, die Physiologie die sich mit de grundleschende Prozesse in Lewwewese befasst, die Bioinformadik, die guckt inwieweid ma Compjuder zur Anayse vun Lewwewese nitze kann, die Ökologie befasst sisch mit de Wechselwirkung der Lewwensforme unnerenanner un mit de unelewwte Umweld, die Entwicklungsbiologie befassd sisch mim wachse und
De Abril is nochm Gregorianische Kalenna de vierd Monad im Johr. Er hot 30 Daach unn fangt midm selwe Wochedaach aa wie de Juli unn Schaldjohre aa wie de Januar. Im reemische Kalenna is de Aprilis de zwett Monad gewesse. Soin Nam dut sischmeeglischawais druff beziehe, dass sich die Knoschbe vun de Pflanze im Frieling effne. Donn werd sisch des Word Abril vum Ladainische aperire („effne“) ablaide. Awwer aa des ladainische apricus („sunnisch“) kennd de Urschbrung vun dem Word saie. De alde daitsche Nam vum Abril, der vum Kall dem Große im 8. Johrhunnad aigfiad worre is, heesd Oschdamond, ewe wail Oschdre in de maischde Johr im Abril liege dut. Friea mol hot mer zum Abril aa Wannelmonad, Grasmond odda aa Launing gsaacht, awwer die Bezaischnunge sinn haid schun faschd vellisch vergesse. In alde Saage heest es, dass de Luzifa am 1. Abril ausm Himml verschdoße worre is. Im Abril dut sichs Wedda ofd stännisch ännere, weswege mer zu sowas Abrilwedda saache dut, aa wanns imme annere Monad bassierd.
Mim Tinkerbell-Éfägd määnd ma dass wenn viel Laid an was bschdimmdäs glaabe, dass des donn a bassiere duud, nuur wail die Laid drɔ̃ɔ̃ glaabe. Fiatgeld: Fiatgeld is Geld wo kenn Gegewäärd hodd ( im Gegesatz zum representatiivä Geld, wo änn Gegewäärd in Form vun na Waare (offd: Gold) hodd. Nur wail die Laid druff baue, dass die Schdelle wo's Geld ausgäwwe seriös sinn unn dass jeda Mensch a an die Währung glaabd hodd des Geld n Wert Wann dadursch dass viel Laid an was glaabe, des wodrɔ̃ se glaabe graad ned mehr bassierd oda wääniga, dann schbrischda ma vum Gegedailische Tinkerbell-Éfägd. Baischbiel dodefir sinn: Wann viel Laid denke "Audofahre is subba sischa", dann fahre mehr Laid Audo, unn ah mehr Laid sorgloosa wäänischa uffmerksam und dadursch wädd Audofahre uusischara! Wann jeda dengt: "Die ɔnnere wäʳdds schun mache". Dann meschts niemand! Vsauce. (2013). How Much Money is There on Earth?. Youtube. 24. April 2013.
Microstock-Fotografie (ach Micropayment-Fotografie) nennt ma die Fotografie, die iwwer kommerzielle Internet-Plattforme als lizenzfreie Fotos zu Niedrisch-Preise vermarktet werd. Des Gschäftsmodell lebt devu, dass es sehr viele Kunde gibt, die bereit sinn, z. B. fer ihr Internetsaide fer er paar Euro oder gar fer e paar Cent Fotos zu kaafe, denne awwer die Preise vun traditionelle Bildagenture (wie Getty-Images), die Fotos vun Profifotografe vermarkte, zu deier sinn. Wesche de Rieseauswahl un de zum Deel hohe Qualidät sin die Microstock-Agenture in neierer Zait zu ennere große Konkurrenz fer kommerzielle Bildagenture worre. Immer mehr Werweagenture greife ach fer Proschpekte odder Kataloche zu Mikrostockfotos. Am bekannteschde sinn die große Agenture iStockphoto, Fotolia un Dhutterstock. Jesper Stoorgard Jensen: Mr. Microstock. in fotoMAGAZIN, Februar 2013, S. 106-111
Bisserschem is en Ort in de 2018 gebild Verbandsgemää Leiningerland im Londkrääs Derkem im ehemålige Regierungsbeziag Palz. Es hott 440 Oiwohner. Bisserschem liechd uff ner Heh vun 141m unn nahe dem nerdlische End vun de Daitsche Woischdrooß. Weschdlisch erschdreggd sisch des Haardt, im Oschde die Owwerrhaiewene. Dorsch de Ord fließd vun Weschd noch Oschd de Eggbach, der aa die Egg genonnd werd. De Ord iss des erschdemol im Johr 774 als Bizzirichesheim erwähnd worre. Mochm zwedde Weltkriech hots zum Londkrääs Frangedahl ghehrd, bis der 1969 uffgelesd worre isch unn ghehrd saiddem zum Londkrääs Derkem. 1972 iss es dann zur Verbandsgemää Grinschdadt-Land kumme, wu mid de Verbandsgemää Hettrum 2018 zur Verbandsgemää Leiningerland zammegschlosse worre isch. Die Gemää iss en Winzaord im Woibaugebied Palz unn hot ä langi Woibaudradidsion. Di brodeschdandisch Käisch is 1755 im barogge Schdil gebaut worre. De Turm is noch vun de romanische Vorgängerkäisch, wu de Heilische Margret vun Antiochia un em Heilische Balsius geweiht waa, un schdammt aus de erschde Hälft vum 13. Jahunnerd. Di Heilisch Margret is uf em Gemääwabbe daagschdellt. Commons: Bisserschem – Sammlung vun Bilder, Video un Audiodataie
Unner Hessische Dialegde (Hessisch) verschdeht ma di meischde innerhalb vun da hessische Landesgrenz gschbrochene Dialegde. Die ghere zum Middeldeitsche un zu de Fränggische Mundaade. Nerdlisch un wesdlisch vun Kassl werd schun Niederdeitsch geredt. Zur Zuordnung innerhalb vun de Fränggische Dialegde gibts zwee verschiedene Uffassunge. Vun mansche Dialegdologe werre alle hessische Dialegde zum Rhoifränggische gereschend, zu demm noch des Pälzische un des estlische Lothringische ghere. Annare Schbroochforscher zähle bloß des Sidhessische dezu. Di drei hessische Mundaade im engare Sinn, Middel-, Ost- un Niederhessisch, bilde dann innerhalb vum Fränggische e eigene Region, agrenzend ans Middel- beziehungsweis Mosel-, s Rhoi- un s Ostfränggische. Des Hessische loßt sisch vun de benochbade Schbroochraim duasch folgende Merkmole unnerscheide: Im Hessische sescht ma ich un machen, im Niederdeitsche ik un maken. Im Hessische sescht ma was, im Moslfränggische wat. Im Hessische sescht ma Pund, im Thiringische Fund, im Ostfränggische Pfund. Im Hessische sescht ma Abbl, im Ostfränggische Abfl. Dodemit is allerdings bloß e grobe, schemadische Abgrenzung meglich. Fä e genauare Begrenzung muß ma mehr Merkmole betrachde. Als Unnerscheidung zum Pälzische hot ma frieher di Linje zwische fest (hessisch) un fescht (pälzisch) genumme. Demm folge heit nimmi alle Schbroochforscher. Vum Sidhessische iwwers Kurpälzische zum Sidfränggische werd des „p“
Er ist wieder da (hochdaitsch fir Er is wida do) is des Erschdlingswerk vum Timur Vermes. Der Roman is 2012 im Eichborn-Verlag a.schiene. Im Buuch geehts dodrum, dass de Adolf Hilter am 30. Auguschd 2011 in Berlin uffwache duud und nedd weeß warum. Des Buuch is satirisch zu betrachte. Adolf Hilter, der Fihrer vum Daitsche Raisch wachd inmidde vun Berlin newaäm Bolzplatz uff unn hodd ke Erinnerung wie er dort higekumme is. Er freet sisch zuerscht in welsch guuda Verfassung Berlin is, wunnadd sisch awa dass niemand uff da Schdrooß ihn erkennd oda ihm Reschbeggt zollt. Anschdadd vum von ihm erwaddedde Räschbeggd oda Ehrfurschd griggda nur schiefe Bligge vun de Laid. Baim ärschbeschde Kiosk wo er finne konn schnabbd'a sisch Zaidunge unn brischd oomäschdisch Zamme als uff alle Zaidunge 's Daadum vum 30. Auguschd 2011 siehd. Der Kioskb'sitza kimmerd sisch um de bewussdloose Hitler unn is vellisch begaischdadd vum Hitlers scheinbaara gschbielda Eschdhaid als Hitler, wail'a dengdd, dass der Hitler nur änn Schauschbiela wäär. Der Kioskbsitza is so begaischdadd vum Hitler als schauschbielerisches Talent, dass er ihm in saim Kiosk Obdachd gewährt und ihm vaschbrischd dass er ihm Laid vorstellt bai denne er mit saina Numma a.waide konn. Ä baar
De Pfitzemaija is e kurpälza Unnanehmensgrubb wo 1978 vom Werner Pfitzenmeier gegrindet worre is. Am Ɔ̃fang bestand die Unnanehmensgrubb nur ausm Pfitzenmeier Wellness und Fitness Park wo der Werner zuerschd dahääm ä Muckibuud ufgemachd hodd unn dann imma greeßer ekschpandiert is. Haidzudaach besteeht des Unnanehme zum Grooßdail ausm Pfitzenmeier Wellness und Fitness Park und ausm dazugeheerische Billischburga Venice Beach, plus n enormes Kursɔ̃gebood, unn ausgegliedate Extraɔ̃geboode. Guggsch ah: Pfitzenmeier#Ɔ̃geboode in da Unnanehmensgrubb Pfitzenmeier Wellness und Fitness Park Venice Beach (do sinn jetz alle "alde Studjos drinn (z. B. ah des frihschde noch exischdierende in Schwetzinge), awa ah naije ääfacha oigerischdede Studjos) Medifit: ä Zusatzɔ̃gebood was Krankegymnastik asetze soll Therapiezentrum Pfitzenmeier: so ähnlisch wie Medifit nur seldener FirmenFitness Pfitzenmeier: auf Unnanehme ausgerischded, wo wolle dass ihre Middarbaida dursch Fitness bessa schaffe. Body & Face: Ma.saasche, permanendes Gschminkdsai, Hoawachse etc... Aura Yoga: yogaähnlische Iibunge wo nedd ins allgemeine Kursprogramm falle, sunnann wos nur in zwee spezielle Studjos gäwwe duud Pfitzenmeier Reisen Gschischd vum Pfitzemaijaunnanehme 1978 bis haid. Pfitzenmeier, abgerufen am 13. Mai 2013. https://web.archive.org/web/20130607190158/http://www.bodyandface-pfitzenmeier.de/Behandlungen_2.html http://www.aura-yogalounge.de/Kursprogramm.html http://www.pfitzenmeier-reisen.de/?utm_source=PFReisen&utm_medium=Banner&utm_campaign=Unternehmensseite Pfitzemaija Indanedduffdridd. Pfitzenmeier, abgerufen am 13. Mai 2013.
Äbbl, amtlisch Apple Inc. [ˈæpəlˌɪŋk] is änn omriganisches Unnanehme, wo Unnahaldungselektronigg unn Soffdwäär entwiggle duud. S Haabdkwaʳdier is im kalifornische Cupertino. Ɔ̃geeblisch is Äbbl s wertvollschde Unnanehme uff da gonze Wäldd.
Agdsjä sinn Ɔ̃dailsschain, wo ä Firma verkaafe konn um sisch Geld zu bschaffe. S'bsunnare an de Agdsä is, dass der wo die Agdsjä kaafd ned wie bai onnere Wertbabiere wo e Firma ausgewwe konn, nur änn Glaibischa is sunnann änn Middbesitza an da Firma wärdd. Wemmas Bilanzteschnisch bedrachde duud, is der Unnaschied der, dassma die Geldainahme dursch Agdsjä.ausgaab als Grundkabidaal (Aige.kabidaal) ɔ̃reschne konn, unn doodursch ä heehjeri Aigekabidaalkwood hawwe konn, als wie midd der Ausgaab vun onnere Wertbabiere, wo ma als Fremdkabidaal sehe muss. Die Aigekabidaalkwood is wischdisch, dass ääm Banke Geld laije. In Daitschlond wärre Unnanehme, wo ihr Grundkabidaal middels Agdsjä bschaffe, als Agdsjä.gsellschafde (AG) oda als Kommanditgsellschafd uf Aktien (KGaA) bzaischned. Noochm daitsche Agsdjä.gsetz is Ä Agdsä Änn Bruchdail vum Grundkabidaal (§§ 1 Abs. 2, 29 AktG) Ä Verkerperung fer die Räschde unn Plischde vunn däänjäänische, wo die Agdsä erworbe henn (Agdsjonäre), gege.iwwa vun da Gsellschafd vun därre sie die Agdsje hawwe(etwa §§ 11, 12, 64 AktG) Änn Wertbabier, wo dänn Ɔ̃dail onna Gsellschafd beschdäädischd Commons: Agdsjä inde Weld – Sammlung vun Bilder, Video un Audiodataie Commons: Daidsch Agdsjä-Galarie — Waitere Mulitimediadataie zum Artikel Aktie – Bedeutungserklärungen, Wortherkunft, Synonyme, Übersetzungen lschd bkond Agdsjä vunde Weld
Da Iwwerwald is en Deil vum Ourewald im Hessische Låndkreis Bergschdrooß. Da Begriff Iwwerwald wärd zwaa schun länger verwendt, awwer trotzdem isses uklaa, wu eingklisch soi Grenze sin. Heit bezeischne sisch di drei Gemeinde Schdånisch, Grasellebach un Wald-Mischlbach als Iwwerwälder Gemeinde. Bragdischerweis bezeischend ma genau denne ihre Gemaagunge als Gebied vum Iwwerwald. Des umfaßd etlische Därfer, wu seit da Hessische Gemeindereform in de sibzischer Johr zu denne drei Gemeinde dezugheare. Wu der Begriff Iwwerwald urschbringlisch herkummt, do gibt-s verschiedene Iwwerlejunge, awwer im Grund weeß-es heit kääner mehr. Geologisch gsehe liggt da Iwwerwald am Iwwergång vum Vordere odder Krischdalline Ourewald zum Hinnere odder Buntsandschdåå-Ourewald. Deile devuu ligge also uf Granit un medamorfe Gschdoine, ånnare uf m tibische roude Sandschdåå. E charagderischdischi Låndschaftsform uf m Krischdallin sin Houchfläsche mid weisch gformde Biggl, wie in Schdånisch un drumrum. Im Sandschdåå hawwe sisch dageje dief oigschniddene Däler ausgebildt, zwische denne långgschdreggde Hehezieg schdehegebliwwe sin. Genauso sieht di Låndschaft uf grouße Deile vun da Gemaagung vun Wald-Mischlbach aus. Nadurraimlisch is da Iwwerwald also kää Oiheid. Da Iwwerwald is vum Klouschder Lorsch aus besiedld worre un hot bis zur Ufflesung vum Klouschder zu soim Territorium ghert. Danoch sin sisch di Kurfärschedtimer Moinz un Palz net änisch
A Muggaseggel (au Muggaseggele odr Muggaseggl) isch a kloine Massoihoit, bi de Schwba und au im Franggische. Wennd gnau bisch, gehts um die Zinselzipfele von oim Muggamoo. Schwoba saage zur Schtubefliege Mugg. Der wisseschaftlich Aedeagus gnannte Kerpertoil isch vonnem Fachmoo, dem Entomologe Hans-Peter Tschorsnig vom Stugarter Naturkundemuseum vermesse worre. Nach dem soinere Messung kosch die bislang recht vage Maßangabe Muggaseggl präzisiere, der Dorchschnittswerd liegd om 0,22 Millimeta. Ma sott beachte, dass der Ausdrugg au im (nord)badische und fränggische gern gebraacht wird. Muiggaseggele isch dabei net nur a Massoihoit. Wann oiner aussm Auslann nach Bade oder Wirteberg ziegt, dann sen die Roigschmneggte ofdd agsäuert, woil sie koi Dialeggt räda kenne. Jetz weellet die Lait drudsäm zoige, das se dazughere. Deswech nemmet se Wärter wie de Muggeseggel gern mit uff, woil dann a jeder wois, uuui - seller Roigschmäggte wais wie mer schwetzt mit di Lait. Die Brigande hend oine von de friheschte Jumelasche mit Halle in der DDR ghet, 1987 scho. Als die dann a Kochbuch gschriabe hend, isch a kloi Dialeggdlexiko in dem Biachle roikomme ons Muggeseggele naderlich mid. Omgherd had in der Siddeutsch Zaitung, der Thomas Lindner, Scheff vom Groz-Beckert in Albstadt, was a Großkopfeter au vom VDMA isch,
Die glorreiche Siwe (Original: The Magnificent Seven) isch e Western vo 1960 vom Regisseur John Sturges. Er basiert auf denne de siwe Samurai vom Japaner Akira Kurosawa. Der Film schpielt in Mexiko ond nimmer in Japan. Oinig Gauner iberfallet regelmäßig a klois Dorf und die Bewuhner suchet Onnerschtitzung. Sie angaschieret e paar abgebrannte Revolverhälda und oin jonger Fetz drängbt sich au mit noi. Wie im Originalfilm gwännet am End die Bauern, und etlich von denne Revolverhälde und fascht alle Gauner sänn dod. Die Filmmusik isch grandios und au Vorbil für des ganz Genre. Gugg uff die Klamodde vun denne Baure, wonder die net, das die elle sauber sin. Des sich Absicht, woil die Mexikaner net als Dorfdeppe dargschtellt werre wullte. Der jonge Fetz kriegt die Petra am End on wird Landwirt. Do hen se fiel am zensle. Vorlach:IMDb Titel
49.453518.490918Koordinaten: 49° 27′ 13″ N, 8° 29′ 27″ O Neggara [nɛga.rɑː] is n Schdadtbezirk und ein Schdadddääl vun Mannem im Rhoi-Negga-Draiegg. Außa Neggara selbschd keehre noch die Schdadddääl Almehoof unn 's Niedafeld zum Schdaddbezirk. Der Stadtbezirk Neggara liggd im Siidweschde vun Mannem direkt am Rhoi. Ɔ̃grenzene due die Schdaddbezirke Lindehoof, Naioschde/Naihermse unn die Rheinau. Auf der gege.iwwaliegende Said vum Rhoi liggd Ludwichshaafe und Altrip. Der Schdadddääl Neggara wäʳd im Norde vun dɐ Rottfeldschdrooß begrenzt, wo die Grenz zum Almehoof is. Im Nordoschde erstreckt sich dɐ Schdadddääl bis zur Ludwigshafener Schdrooß, wo die Grenz zu Naihermse is. Im Siidoschde grenzt Mannem ans Caschderfeld. Im Siide grenzt der Schdadddääl Neggara an die Gemää Altrip. Die Grenz is in dem Fall de Rhoi, wo a mit ere am GKM gelegene Fähr iwwaqueert wärre konn. Durch die Rheigoldschdrooß ist Neggara in nordnordweschdlicher Rischtung vum Niedafeld getrennt. In weschdlischa Rischdung geht Neggara bis in de Waldpark kozz vorm Niedafeldɐ Schdrandbaad. Commons: Neggara – Sammlung vun Bilder, Video un Audiodataie Said vunde Schdadddääl Schdadischdigge (PDF; 269 kB) Stadt Mannheim: Einwohnerbestand 2015 in kleinräumiger Gliederung. Statistische Daten Mannheim № 1/2016. 30. März 2016, S. 5 ff., abgerufen am 6. April 2016 (PDF 679 KB). Iwar Werlen (Hrsg.):